Rytis Mykolas Račkauskas

Rytis Mykolas Račkauskas (g. 1959 m. rugsėjo 25 d. Kaune) – Panevėžio miesto savivaldybės politikas. Nuo 2015 m. Panevėžio meras.

Biografija

Išsilavinimas 
1977 m. baigė Panevėžio Juozo Balčikonio vidurinę mokyklą, 1982 m. – Vilniaus inžinerinį statybos institutą, įgijo architekto specialybę.

Karjera 
1982–1992 m. Miestų statybos projektavimo instituto Panevėžio skyriaus architektas. 1992–1995 m. bendrovės „Panevėžio miestprojektas“ vadovas. 1995–2000 m. UAB „Improvizacija“ direktorius. 1996–2015 m. – R. Račkausko įmonės (nuo 2006 m. – individuali įmonė „Improvizacija“) savininkas, architektas. 2010–2013 m. UAB „Panevėžio ryšių statyba“ projektų vadovas.

Politika 
1988 m. prasidėjus Atgimimui, aktyviai įsitraukė į Sąjūdžio veiklą: buvo Panevėžio miesto iniciatyvinės grupės narys, išrinktas Lietuvos Persitvarkymo Sąjūdžio steigiamojo suvažiavimo delegatu, Panevėžio miesto tarybos nariu, Organizacinės komisijos pirmininku.

1989 m. organizuojant Baltijos kelią, buvo vienas iš penkių jo koordinatorių, atsakingas už atkarpą Panevėžys–Latvijos siena. 1990 m. kovo 11 d. kaip Lietuvos Persitvarkymo Sąjūdžio svečias dalyvavo istoriniame Aukščiausiosios Tarybos posėdyje, tapo Lietuvos Nepriklausomybės atkūrimo liudininku.

1993–1996 m. TS-LKD narys, partijos steigėjas.

1990–1997 m. ir nuo 2015 m. Panevėžio miesto savivaldybės tarybos narys.
 
Nuo 2015 m. Panevėžio miesto savivaldybės meras.

Rinkimų istorija 
2015 m. dalyvavo Panevėžio miesto savivaldybės mero rinkimuose su Povilo Urbšio rinkimų komitetu "KARTU", dėl nesutarimų ir piktnaudžiavimo tarnyba skandalo 2019 m. ją paliko, įkūrė rinkiminį komitetą "Atsinaujinančiam Panevėžiui".

2015 m. Panevėžio miesto savivaldybės mero rinkimuose I-ąjame ture surinko 7059 balsus (22,65% nuo galiojančių biuletenių), II-ąjame - 17290 (69,50%).

2019 m. mero rinkimuose I-ąjame ture surinko 9435 balsus (29,37%), II-ąjame ture stojo prieš buvusį bendražygį ir Seimo narį Povilą Urbšį, surenka 16236 balsus (60,40%) ir yra išrenkamas antrai kadencijai.

2023 m. mero rinkimuose laimėjo I-ąjame ture su 19132 balsų (63,52%). Jo rinkiminis komitetas "Atsinaujinančiam Panevėžiui" pasiekia absoliučią daugumą miesto savivaldybės taryboje - 15/27 (48,95%) mandatų.

Įvertinimas 
 Sausio 13-osios atminimo medalis;
 Baltijos Asamblėjos medalis;
 Lietuvos kariuomenės kūrėjų savanorių sąjungos II laipsnio medalis „Buvome, esame, būsime“.

Šaltiniai 

Panevėžio politikai
Panevėžio merai